
Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A

z mimoriadneho zasadnutia Obecného zastupiteľstva v Dobrej Vode,

ktoré sa konalo dňa 19. 04. 2011
 v zasadacej miestnosti Obce Dobrá Voda
Počet poslancov obecného zastupiteľstva: 7

Prítomní:  Mgr. Marek Drobný – starosta obce

René Blanárik, Ing. Peter Klčo, Vladimír Krížik, Mária Lukačovičová, Mgr. Lívia Michaličková, Veronika Vašková. 

Jana Danková  – samostatný odborný referent.
Neprítomný: Mgr. Jaromír Danko
Program zasadnutia:

1. Otvorenie  - schválenie programu zasadnutia
                      -  určenie overovateľov zápisnice
                      - určenie  zapisovateľa zápisnice
                      - voľba návrhovej komisie
2. Kontrola plnenia uznesení OZ

3. Voľba hlavného kontrolóra
4. Rôzne – určenie ceny prenájmu k uzneseniu č. 52/2011

5. Záver

1.   Otvorenie 
Mimoriadne zasadnutie Obecného zastupiteľstva Dobrá Voda  otvoril a viedol Mgr. Marek Drobný - starosta obce. Privítal všetkých prítomných a skonštatoval, že na zasadnutí sú prítomní 6 poslanci a OZ je uznášaniaschopné. Starosta oboznámil prítomných  s programom zasadnutia. K programu nemali poslanci žiadne pripomienky. 
Starosta obce  navrhol za overovateľov zápisnice  René Blanárika a Ing. Petra Klča,  za zapisovateľku zápisnice určil Janu Dankovú. 

Za členov návrhovej komisie starosta obce navrhol Mgr. Líviu Michaličkovú, Veroniku Vaškovú a Máriu Lukačovičovú.
Starosta obce vyzval poslancov na hlasovanie. Hlasovanie:

Za 6
Proti 0

Zdržal sa 0.
Uznesenie bolo schválené počtom hlasov 6.
2. Kontrola plnenia uznesení OZ
Kontrolu uznesení z predchádzajúceho zasadnutia zo dňa 06. 04. 2011 urobilaVeronika Vašková a skonštatovala, že uznesenia boli splnené. 

3. Voľba hlavného kontrolóra
Starosta obce prizval Návrhovú komisiu k otváraniu obálok. Do výberového konania na hlavného kontrolóra obce sa prihlásili:

1. Ing. Katarína Hlavatovičová dňa 04. 04. 2011, podacie číslo 260/2011

2. Tatiana Duchoňová dňa 05. 04. 2011, podacie číslo 263/2011.

Po otvorení obálok návrhová komisia skonštatovala, že obidve kandidátky spĺňajú stanovené požiadavky. Komisia  oboznámila poslancov s obsahom obálok – prečítala životopisy. 
Starosta oboznámil poslancov, že Ing. Katarína Hlavatovičová sa z účasti na zasadnutí OZ ospravedlnila. Starosta obce vyzval Tatianu Duchoňovú, aby prezentovala svoju predstavu o práci kontrolóra a znalosť legislatívy samosprávy. Vladimír Krížik sa spýtal na jej skúsenosti so samosprávou. Skúsenosti zatiaľ nemá, má len teoretické vedomosti. Ing. Klčo skonštatoval, že ekonomické vzdelanie má. René Blanárik sa spýtal Tatiany Duchoňovej, či plánuje ďalšie štúdium. Tatiana Duchoňová povedala, že plánuje ďalšie štúdium na ekonomickej univerzite. 
Ako o prvej sa hlasovalo o Tatiane Duchoňovej. Hlasovanie:

Za 6
Proti 0

Zdržal sa 0.

Starosta vyzval poslancov na hlasovanie ku kandidátke Ing. Kataríne Hlavatovičovej. Hlasovanie:
Za 0

Proti 4
Zdržal sa 2.

OZ v Dobrej Vode volí do funkcie hlavného kontrolóra obce Dobrá Voda Tatianu Duchoňovú  počtom hlasov 6. 

4. Rôzne – určenie ceny prenájmu k uzneseniu č. 52/2011
Starosta predložil žiadosť TSK Škola v prírode Dobrá Voda o súhlas s využívaním priestoru v telocvični. Ide o priestor bývalej práčovne, ktorý chcú využívať ako sklad archívneho materiálu. OZ v Dobrej Vode súhlasilo s využívaním priestoru bývalej práčovne v budove telocvične Základnej školy na účel skladových priestorov s podmienkou nevyhnutných opráv a údržby na náklady Školy v prírode Dobrá Voda od 07. 04. 2011 do 07. 04.2016. Je potrebné určiť výšku nájomného. Starosta obce navrhol výšku nájomného 10,00 € za rok. 
Starosta obce  vyzval poslancov na hlasovanie. Hlasovanie:
Za 6
Proti 0

Zdržal sa 0.
OZ v Dobrej Vode súhlasí s využívaním priestoru bývalej práčovne v budove telocvične Základnej školy na účel skladových priestorov s podmienkou nevyhnutných opráv a údržby na náklady Školy v prírode Dobrá Voda od 07. 04. 2011 do 07. 04.2016 v cene 10,00 € za rok. 
Uznesenie bolo schválené počtom hlasov 6. 
5. Záver

Zasadnutie obecného zastupiteľstva ukončil starosta obce Mgr. Marek Drobný, ktorý poďakoval prítomným za účasť. 

Zápisnicu zapísala: Jana Danková
Zapisovateľ zápisnice:
______________________________________

Overovatelia zápisnice:
______________________________________





______________________________________

V Dobrej Vode, 19.apríla 2011
Mgr. Marek Drobný







     starosta obce

Prílohy:
1. Pozvánka
2. Prezenčná listina

3. Uznesenia OZ Dobrá Voda prijaté na zasadnutí OZ dňa 19. 04. 2011.

